MESTNA OBČINA VELENJE

TITOV TRG 1

3320 VELENJE

matična številka: 5884268000

davčna številka: SI49082884

podračun EZR MOV št: SI56 0133 3010 0018 411

ki jo zastopa župan Peter Dermol

(v nadaljevanju: naročnik)

ter

…

…

…

matična številka: …

ID za DDV: …

ki ga zastopa …

(v nadaljevanju: izvajalec)

sklepata naslednjo

**POGODBO ŠT. …/2025**

**ZA IZVEDBO RAZŠIRJENIH ENERGETSKIH PREGLEDOV (REP) VEČSTANOVANJSKIH OBJEKTOV TER IZDELAVO PROJEKTNE DOKUMENTACIJE ZA IZVEDBO ENERGETSKIH PRENOV (ELENA MOVeNERGY)**

1. **člen**

**(Uvodna določba)**

Pogodbene stranke uvodoma ugotavljajo, da:

je naročnik na Portalu javnih naročil objavil javno naročilo »IZDELAVA IZVEDBA RAZŠIRJENIH ENERGETSKIH PREGLEDOV (REP) VEČSTANOVANJSKIH OBJEKTOV TER IZDELAVA PROJEKTNE DOKUMENTACIJE ZA IZVEDBO ENERGETSKIH PRENOV (ELENA MOVENERGY)«, ki se vodi kot naročilo male vrednosti, objavljenem na Portalu javnih naročil dne …., številka objave ….;

da je bil z odločitvijo o oddaji javnega naročila … z dne … kot najugodnejši ponudnik izbran zgoraj navedeni izvajalec;

so sredstva za izvedbo javnega naročila zagotovljena v proračunu …. v okviru proračunske postavke št.: ……………… .

1. **člen**

**(Predmet pogodbe)**

Predmet pogodbe je izvedba razširjenih energetskih pregledov (REP) večstanovanjskih objektov ter izdelava projektne dokumentacije za izvedbo energetske prenove za sklop … .

Izvajalec se s to pogodbo zaveže izvesti razširjene energetske preglede ter izdelati projektno dokumentacijo za izvedbo energetske prenove v obsegu in v skladu z določili veljavne zakonodaje, dokumentacije v zvezi z oddajo javnega naročila in skladno s smernicami naročnika, naročnik pa se zavezuje izvajalcu plačati v tretjem členu dogovorjeni znesek.

Storitve razširjenih energetskih pregledov in priprave projektne dokumentacije se izvajajo na podlagi že izdelanih preliminarnih energetskih pregledov, v katerih so bili opredeljeni predvideni ukrepi energetske prenove, ti pa predstavljajo izhodišče za podrobnejšo obravnavo ukrepov v REP ter za nadaljnje projektiranje.

Izvajalec se zavezuje izdelati razširjen energetski pregled po veljavnih tehničnih smernicah in pravilih stroke (analiza rabe energije, ovoja, instalacij, predlogi organizacijskih, gradbenih in tehničnih ukrepov, izračuni prihrankov, stroškov, emisij CO₂, ekonomske analize ipd.) in projektno dokumentacijo za izvedbo prenove (v obsegu, ki ga v REP opredelijo predlagani ukrepi; praviloma IDZ/PZI ali drug ustrezen obseg skladno z zakonodajo).

Izvajalec se zaveže tudi usklajevati z naročnikom in upravičenci (etažni lastniki/upravniki) ter sodelovati pri predstavitvah rezultatov ter pripraviti vsa poročila in elaboratov v slovenskem jeziku ter v elektronski obliki (PDF + izvorne datoteke).

Vsaka posamezna projektna dokumentacija mora biti izdelana in naročniku predana v izvodih, ki so potrebni za postopek in arhiv, in sicer v 2 izvodih. Ob tem izvajalec naročniku izroči dokumentacijo v 3 digitalnih izvodih (tekst v formatu pdf in docx, risbe v formatu dwg, shp in pdf) na USB nosilcu in vse v nezaklenjeni obliki.

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del in storitev, dokumentacijo ter z lokacijo, kjer se bodo izvajala dela.

Dodatnih del, ki niso opredeljena s to pogodbo, izvajalec ne sme začeti izvajati brez predhodnega pisnega soglasja posameznega naročnika. Za dodatna dela, ki so se izkazala za potrebna šele po sklenitvi te pogodbe, lahko posamezni naročnik odda naročilo izvajalcu osnovnega naročila ob upoštevanju določb Zakona o javnem naročanju. Z izvajalcem se v tem primeru sklene dodatek k osnovni pogodbi ali nova pogodba.

Naročnik se zavezuje izvajalcu po opravljeni storitvi plačati v tretjem členu te pogodbe dogovorjeni znesek.

1. **člen**

**(Pogodbena vrednost)**

Naročnik se za dela iz drugega člena te pogodbe zavezuje plačati *(Navede se sklop, za katerega bo izbran izvajalec):*

|  |  |  |  |  |
| --- | --- | --- | --- | --- |
| **Sklop** | **Cena za izvedbo REP (v EUR brez DDV)** | **DDV (22%)** | **Cena za izdelavo projektne dokumentacije (v EUR brez DDV)** | **DDV (22%)** |
| Sklop 1: Zidanškova cesta 7–9 |  |  |  |  |
| Sklop 2: Bračičeva cesta 1, Bračičeva cesta 2 |  |  |  |  |
| Sklop 3: Stantetova ulica 1 in 3 |  |  |  |  |
| Sklop 4: Kidričeva cesta 49–51, Prešernova cesta 2 |  |  |  |  |
| Sklop 5: Cesta Františka Foita 2, Cesta Františka Foita 8 |  |  |  |  |
| Sklop 6: Kardeljev trg 4–6–8 |  |  |  |  |
| Sklop 7: Šalek 91, Šalek 84 |  |  |  |  |
| Sklop 8: Jenkova cesta 17, Kersnikova cesta 1 |  |  |  |  |
| **Skupna ponujena cena v EUR brez DDV** |  |
| **DDV (22%)** |  |
| **Skupna ponujena cena v EUR z DDV** |  |

Cene po tej pogodbi so fiksne ter vključujejo vse stroške za izvedbo pogodbenih del. Pogodbena cena vključuje vse storitve, ki so navedene v pogodbi in razpisni dokumentaciji. Ponujena cena vključuje tudi storitve usklajevanja z naročnikom ter upoštevanja njegovih zahtev.

Naročnik ima sredstva zagotovljena na proračunski postavki …, konto ….

1. **člen**

**(Roki)**

Izvajalec bo opravil pogodbena dela iz prvega odstavka 2. člena te pogodbe ter jih izročil naročniku v rokih, kot sledi *(navede se rok za sklop, za katerega je izbran izvajalec):*

|  |  |
| --- | --- |
| **Sklop** | **Rok za izvedbo** |
| Sklop 1 | do 30. 04. 2026 |
| Sklop 2 | do 30. 04. 2026 |
| Sklop 3 | do 30. 04. 2026 |
| Sklop 4 | do 30. 06. 2026 |
| Sklop 5 | do 30. 06. 2026 |
| Sklop 6 | do 30. 06. 2026 |
| Sklop 7 | do 30. 09. 2026 |
| Sklop 8 | do 30. 09. 2026 |

Šteje se, da so pogodbena dela dokončana, ko jih naročnik potrdi. Naročnik mora v roku 8 delovnih dni od prejema pogodbenih del le-te potrditi ali zavrniti z navedbo razlogov za zavrnitev. Če je v tem roku niti ne potrdi, niti zavrne, se šteje, da je pogodbena dela potrdil. Po prejemu popravljenih pogodbenih del ima naročnik ponovno rok 8 delovnih dni za potrditev. Rok potrjevanja pogodbenih del se všteva v tek pogodbenega roka.

Pogodbeni rok se lahko podaljša v naslednjih primerih:

* če nastopijo dogodki, ki se štejejo za višjo silo in sicer za čas trajanja višje sile;
* zaradi sprememb veljavnih predpisov ali aktov inšpekcijskih ali drugih upravnih organov in sicer za čas, ki je zaradi navedenih sprememb oziroma aktov potreben, da se dela izvedejo;
* zaradi ravnanja tretjih oseb, ki onemogočajo izvedbo del in ki niso posledica ravnanja pogodbenih strank;
* če naročnik ne izpolnjuje svojih pogodbenih obveznosti in sicer za čas, kolikor je bil naročnik v zamudi z izvedbo svojih obveznosti;
* če med izdelavo predmeta pogodbe nastane potreba za njegovo spremembo, in sicer za čas, ki je potreben za izvedbo spremembe;
* zaradi dodatnih del, naročenih s strani naročnika in sicer za čas, ki je potreben za izvedbo dodatnih del.

Izvajalec mora pisno zaprositi naročnika za podaljšanje roka ter predlog podaljšanja roka utemeljiti.

Pogodbeni rok se podaljša z aneksom k tej pogodbi. Če aneks za podaljšanje pogodbenega roka ni sklenjen, se šteje, da je bil pogodbeni rok prekoračen po krivdi izvajalca.

V kolikor se pogodbeni stranki odločita, da bosta dogovorjene roke podaljšali, izvajalec izrecno soglaša, da ne bo zahteval dodatnega plačila. Prav tako izvajalec soglaša, da ne bo zahteval odškodnine za morebiten manjši obseg del.

Naročnik si pridržuje pravico spreminjati dinamiko izvajanja del v okviru zagotovljenih sredstev.

V primeru, da višina pogodbenih kazni zaradi zamude izvajalca preseže vrednost iz 7. člena te pogodbe, lahko naročnik odstopi od pogodbe ter vnovči zavarovanje za dobro in pravočasno izvedbo obveznosti.

V kolikor se podaljša rok za izvedbo storitev, bo izvajalec ustrezno podaljšal tudi veljavnost zavarovanja za dobro in pravočasno izvedbo del.

1. **člen**

**(Prevzem del)**

Ob zaključku izvedbe razširjenih energetskih pregledov (REP) ter izdelave projektne dokumentacije za izvedbo energetske prenove za sklop …, ki so predmet te pogodbe, izvajalec in naročnik opravita predajo oziroma prevzem, o čemer sestavita zapisnik.

Naročnik je zavezan v roku 8 dni preko svojih pooblaščencev pregledati razširjene energetske preglede in projektno dokumentacijo ter ugotoviti, ali so izdelani v skladu z zahtevami naročila. V kolikor energetski pregledi ali projektna dokumentacija niso ustrezni, mora naročnik pisno obvestiti izvajalca, da mora energetske preglede spremeniti.

Izvajalec mora pogodbena dela dopolniti v najkrajšem možnem času ter utemeljene pripombe upoštevati pri nadaljnjem delu.

Izvajalec s podpisom zapisnika o predaji in prevzemu potrdi, da so energetski pregledi in projektna dokumentacija za sklop popolni ter v skladu z zakonodajo, tehničnimi predpisi, standardi in normami.

1. **člen**

**(Način plačila)**

Izvajalec izstavi račun po potrditvi izvedenih del.

Izvajalec naročniku izda račun v elektronski obliki, preko spletne aplikacije UJPnet v roku 8 dni po predaji dokumentacije.

Račun, ki ga izda izvajalec, mora vsebovati navedbo:

*»Račun se izdaja za storitev: "XXXXXXXXXX" – v okviru projekta »ENNERGY PROGRAMME FOR CLIMATE NEUTRAL CITY OF VELENJE« (naročilo sofinancira Evropska investicijska banka (EIB) iz finančnih sredstev za tehnično pomoč v okviru programa ELENA; sofinancirano s strani Svetovalnega vozlišča InvestEU Evropske unije). /*

*Invoice is issued for the Service: "XXXXXXXXXX" – within the project “ENNERGY PROGRAMME FOR CLIMATE NEUTRAL CITY OF VELENJE” (the order is co-funded by the European Investment Bank (EIB) from technical assistance funds under the ELENA programme; Co-funded by the InvestEU Advisory Hub of the European Union).«*

Če naročnik računa ne zavrne delno ali v celoti v roku 15 dni od prejema, je dolžan plačati račun v roku 30 dni, šteto naslednji dan od uradnega prejema računa. Če je naročnikova zavrnitev delna, je nesporni del računa dolžan plačati v istem roku, izvajalcu pa je dolžan sporočiti morebitne nepravilnosti in pomanjkljivosti, ki jih mora izvajalec odpraviti v roku, ki ga sporazumno določita naročnik in izvajalec.

Naročnik bo plačal opravljena pogodbena dela v roku 30 dni po prejemu pravilno izstavljenega e-računa na transakcijski račun izvajalca št. TRR .............................., odprt pri .................. .

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

1. **člen**

**(Pogodbena kazen)**

V primeru zamude, ki nastane po izključni krivdi izvajalca, je dolžan ta plačati pogodbeno kazen 0,2% od celotne pogodbene vrednosti z DDV za vsak dan zamude, vendar največ 10 % pogodbene vrednosti z DDV.

Pogodbeno kazen lahko naročnik uveljavlja po pisnem opominu. Naročnik pogodbeno kazen pobota z izstavljenim računom.

1. **člen**

**(Obveznosti izvajalca)**

Izvajalec s podpisom te pogodbe potrjuje, da je seznanjen z obstoječo dokumentacijo, s predvideno lokacijo izvajanja del, predvidenim načinom izvedbe ter obstoječim stanjem terena.

Izvajalec v celoti prevzema odgovornost za celotno škodo, ki bi naročniku nastala iz razlogov pomanjkljivih energetskih pregledov ali pomanjkljive projektne dokumentacije. S podpisom te pogodbe izvajalec izjavlja, da je z navedenim tveganjem seznanjen, da ga je vključil v ponudbeno ceno in da v celoti ter brez ugovorov prevzema obveznosti iz tega odstavka, vključno z odgovornostjo za povrnitev škode, ki bi naročniku nastala iz tega naslova.

Izvajalec je odgovoren za izdelavo, celovitost in medsebojno usklajenost vseh delov projektne dokumentacije, ki jo je prevzel v izdelavo tako, da je ta v skladu s predpisi in zahtevami po veljavni zakonodaji.

Izvajalec mora zagotoviti koordinacijo strokovnjakov, ki sodelujejo pri izvedbi te pogodbe.

Izvajalec se obvezuje, da bo:

* predmet pogodbe izdelal v skladu z zahtevami naročnika ob upoštevanju obstoječe zakonodaje in standardov, ki veljajo v Republiki Sloveniji;
* pogodbene storitve opravljal pravilno, kvalitetno in s skrbnostjo dobrega strokovnjaka, s strokovno usposobljenimi kadri in/ali podizvajalci;
* pogodbene storitve izvedel v dogovorjenih rokih;
* sodeloval s predstavniki naročnika z namenom uskladitve predmeta naročila z zahtevami naročnika;
* upošteval navodila naročnika, ki se nanašajo na izdelavo predmeta pogodbe;
* obveščal naročnika o izvajanju prevzetih del in mu omogočal ustrezen nadzor;
* prisoten na vseh koordinacijskih sestankih;
* odpravil vse pomanjkljivosti pogodbenih del in izdelal vse korekcije in dopolnitve pogodbenih del po utemeljenih zahtevah naročnika na svoje stroške;
* hranil dokumentacijo vezano na pogodbo, omogočil vpogled vanjo in jo na zahtevo naročnika posredoval;
* takoj opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev oz. kako drugače pomembno vplivale na izvedbo.

Izvajalec potrjuje, da je seznanjen določbami Uredbe o zelenem javnem naročanju (Uradni list RS, št. 51/17, 64/19, 121/21, 132/23 in 43/25, v nadaljevanju: Uredba o ZeJN) in da bo dokumentacijo pripravil na način, da bo za predmete iz 4. člena Uredbe o ZeJN pri izvedbi investicije mogoče izpolniti cilje zelenega javnega naročanja iz 6. člena Uredbe o ZeJN.

V primeru kršitev obveznosti izvajalca, naročnik le-tega pisno opomni na prenehanje kršitve. V kolikor izvajalec s kršitvijo ne preneha v danem roku, lahko naročnik odstopi od pogodbe in vnovči zavarovanje za dobro in pravočasno izvedbo obveznosti.

Izvajalec iz utemeljenih razlogov (prenehanje delovnega ali pogodbenega razmerja, hujša ali dolgotrajnejša bolezen, smrt) lahko predlaga zamenjavo strokovnega kadra. Predlagani strokovni kader mora izpolnjevati enake pogoje po razpisni dokumentaciji, kot jih je izpolnjeval zamenjani kader. Izvajalec utemeljitvi predloži dokazila o izpolnjevanju pogojev. Posamezni naročnik po preveritvi ustreznosti strokovnega kadra, predlaganega za zamenjavo, odloči o zamenjavi. Posamezni naročnik brez utemeljenega razloga ni upravičen zavrniti predloga izvajalca. Če izvajalec zamenjavo strokovnega kadra, ki ga je navedel v ponudbi, opravi brez soglasja naročnika / posameznega naročnika, lahko le-ta odstopi od pogodbe in unovči dano finančno zavarovanje za dobro izvedbo del.

Zamenjavo strokovnega kadra iz utemeljenih razlogov lahko zahteva tudi posamezni naročnik.

1. **člen**

**(Podizvajalci)**

Izvajalec bo pogodbena dela izvedel v sodelovanju s podizvajalci, skladno z navedbo podizvajalcev v ponudbeni dokumentaciji izvajalca št. \_\_\_\_\_\_\_\_ z dne \_\_\_\_\_\_\_\_\_\_\_\_.

ALI

Izvajalec bo pogodbena dela izvedel sam, brez sodelovanja s podizvajalci.

Izvajalec mora med izvajanjem storitve naročnika obvestiti o morebitnih spremembah informacij o podizvajalcih in naročniku poslati informacije o novih podizvajalcih, ki jih namerava naknadno vključiti v izvajanje storitev, in sicer najkasneje v petih (5) dneh po spremembi. V primeru vključitve novih podizvajalcev mora izvajalec naročniku skupaj z obvestilom posredovati tudi podatke o podizvajalcu iz prejšnjega odstavka ter priložiti zahtevo podizvajalca za neposredno plačilo, če podizvajalec to zahteva.

Naročnik lahko zavrne predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

Izvajalec pooblašča naročnika, da na podlagi potrjenega računa oziroma situacije neposredno plačuje podizvajalcem, ki to pisno zahtevajo.

Podizvajalci, ki podajo pisno zahtevo za neposredna plačila, soglašajo, da naročnik namesto glavnega izvajalca poravna podizvajalčeve terjatve do glavnega izvajalca.

Kadar namerava izvajalec izvesti naročilo s podizvajalcem, ki zahteva neposredno plačilo v skladu s tem členom, mora:

* podizvajalec predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca;
* izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom naročila.

Izvajalec za izvedbo del s strani svojih podizvajalcev odgovarja, kot da bi jih sam opravil in odobritev podizvajalcev s strani naročnika ne vpliva na njegovo obveznost za kvalitetno in pravočasno izvedbo pogodbenih del.

1. **člen**

**(Obveznosti naročnika)**

Naročnik se obvezuje, da bo:

* sodeloval z izvajalcem pri izvedbi storitev in mu dal na razpolago vso potrebno dokumentacijo in informacije, s katerimi razpolaga in so potrebne za kvalitetno in pravočasno izvedbo;
* pravočasno potrjeval projektno dokumentacijo;
* obveščal izvajalca o vseh spremembah, ki bi lahko imele vpliv na izvršitev prevzetih storitev;
* aktivno sodeloval pri vseh upravnih postopkih, vključno s pridobitvijo soglasij;
* v primeru pridobitve predloga izvajalca za zamenjavo strokovnega kadra ter predložitvi dokazil o izpolnjevanju pogojev, preveril ustreznost kadra, predlaganega za zamenjavo in odločil, ali bo nadomestni kader odobril;
* plačeval storitve v dogovorjenih rokih.

1. **člen**

**(Zavarovanje za dobro in pravočasno izvedbo)**

Izvajalec se zaveže, da bo kot jamstvo za kvalitetno in pravočasno izvršitev pogodbenih del, najkasneje v 10 dneh od podpisa te pogodbe izročil naročniku bianco menico s klavzulo »brez protesta« z ustrezno menično izjavo za njihovo izpolnitev, skladno z vzorcem dokumentacije v zvezi z oddajo naročila, v višini 10 % pogodbene vrednosti z DDV in z veljavnostjo še vsaj 30 dni po roku za izvedbo pogodbenih del, za zavarovanje dobre izvedbe pogodbenih obveznosti za izvajanja te pogodbe.

V primeru prekoračitve pogodbenega roka je dolžan dobavitelj podaljšati veljavnost menične izjave v skladu z novim dogovorjenim rokom v dodatku k tej pogodbi. V primeru, da dobavitelj ne podaljša veljavnosti menične izjave vsaj 7 dni pred iztekom veljavnosti obstoječe menične izjave, lahko naročnik unovči bianco menico za dobro in pravočasno izvedbo pogodbenih obveznosti.

Naročnik lahko unovči menico za dobro in pravočasno izvedbo pogodbenih obveznosti tudi pod naslednjimi pogoji:

* če se bo izkazalo, da izvajalec del ne opravlja v skladu s pogodbo;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamud ali
* če bo dosežena najvišja pogodbena kazen, predvidena s to pogodbo.

1. **člen**

**(Višja sila)**

Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbene stranke niso mogle predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na katere strani je višja sila nastala, je dolžna pisno obvestiti nasprotno pogodbeno stranko o nastanku in prenehanju višje sile in sicer v dveh (2) delovnih dneh po nastanku oz. prenehanju le-te.

Pogodbeni roki se podaljšajo najmanj za dobo trajanja višje sile. Novi roki se dogovorijo pisno med sopogodbenikoma.

1. **člen**

**(Avtorstvo in lastništvo projektne dokumentacije)**

Pogodbeni stranki sta soglasni, da fizični primerki projektne dokumentacije, ki so predmet te pogodbe, postanejo z izročitvijo in dokončnim plačilom izvajalca izključna last posameznega naročnika, ki je arhivirana tudi pri izvajalcu.

Pogodbene stranke ugotavljajo, izjavljajo in priznavajo, da s to pogodbo naročena dokumentacija predstavlja avtorsko delo v smislu Zakona o avtorski in sorodnih pravicah (Uradni list RS, št. 16/07 s sprem., v nadaljevanju: ZASP).

Pogodbene stranke se dogovorijo, da s to pogodbo uredijo avtorskopravna razmerja v zvezi z dokumentacijo, ki je predmet te pogodbe (v nadaljevanju avtorska dela), kot sledi:

* izvajalec izjavlja in jamči, da je izključni imetnik vseh materialnih avtorskih pravic iz 22. člena ZASP na avtorskih delih, ki so predmet te pogodbe in, da ima pogodbeno urejena vsa avtorskopravna razmerja z avtorjem, njegovimi sodelavci in podizvajalci, kar mu omogoča prosto razpolaganje z ustreznimi materialnimi avtorskimi pravicami v tej pogodbi;
* izvajalec jamči, da z avtorskimi deli oziroma projekti ne posega v avtorske pravice tretjih oseb;
* imetnik moralnih avtorskih pravic (pravica priznanja avtorstva, pravica spoštovanja dela, itd.) na avtorskih delih oziroma projektih, ki so neprenosljive, je izvajalec;
* izvajalec prenaša na posameznega naročnika vse materialne avtorske pravice iz 22. člena ZASP na avtorskih delih, zlasti pravico reproduciranja, pravico distribuiranja, pravico javnega prikazovanja, pravico dajanja na voljo javnosti in pravico predelave in uporabe avtorskega dela v predelani obliki (kamor sodi tudi nadaljnja obdelava oz. izdelava projektne dokumentacije);
* prenos materialnih avtorskih pravic na posameznega naročnika po tej pogodbi je izključen, krajevno in časovno neomejen in vključuje pravico do nadaljnjega prenosa pridobljenih pravic tretjim osebam.

Izvajalec pod kazensko in materialno odgovornostjo jamči naročniku:

* da ima pravico razpolagati z materialnimi avtorskimi pravicami na avtorskih delih, ki so predmet te pogodbe;
* da bo, v kolikor bi z avtorskimi deli posegal v avtorske pravice tretjih oseb, od le-teh predhodno pridobil ustrezne materialne avtorske pravice.

1. **člen**

**(Pooblaščeni predstavniki)**

Skrbnik pogodbe s strani naročnika Mestna občina Velenje je: …

Izvajalec za svojega pooblaščenega predstavnika določa …

1. **člen**

**(Soglasje za obdelavo podatkov)**

Naročnik soglaša ter dovoljuje izvajalcu, da v primerih, ko je to potrebno za izvrševanje ali uveljavitev te pogodbe in/ali pravic izvajalca po tej pogodbi, izvajalec posreduje podatke in informacije o naročniku, o tej pogodbi in v zvezi s to pogodbo tretjim osebam in soglasodajalcem, kakor tudi da opravi poizvedbe pri pristojnih državnih in drugih organih in institucijah, drugih soglasodajalcih ali tretjih osebah, katerim naročnik s podpisom te pogodbe dovoljuje posredovanje podatkov in informacij (proti predložitvi te pogodbe).

1. **člen**

**(Protikorupcijska klavzula)**

Ta pogodba je nična, kadar kdo v imenu ali na račun druge pogodbene stranke predstavniku ali posredniku naročnika obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerimi je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku, posredniku.

1. **člen**

**(Zavarovanje odgovornosti)**

Izvajalec mora imeti ves čas trajanja te pogodbe zavarovano projektantsko odgovornost za dejavnost, ki je predmet javnega naročila skladno s 15. členom Zakona o arhitekturni in inženirski dejavnosti (Uradni list RS, št. 61/17) in sicer za škodo, ki bi utegnila nastati investitorju in tretjim osebam v zvezi z opravljanjem ponudnikove dejavnosti v višini letne zavarovalne vsote, ki ne sme biti nižja od 50.000 EUR.

Posamezni naročnik lahko preverja izpolnjevanje obveznosti izvajalca na način, da ga v času trajanja pogodbe pozove k predložitvi veljavne zavarovalne police, ki mu jo mora izvajalec predložiti v treh delovnih dneh od prejema poziva.

Kršitev te določbe predstavlja hujšo kršitev pogodbe in je razlog za unovčenje finančnega zavarovanja za dobro izvedbo pogodbe.

1. **člen**

**(Spremembe pogodbe)**

Naročnik si pridržuje pravico, da v primeru nastopa nepredvidenih okoliščin ali novih dejstev, ki ob sklepanju pogodbe strankama niso poznane, med izvajanjem naročila del naročila spremeni ali zmanjša ali dopolni obseg pogodbenih del. Morebitne spremembe in njihov vpliv na pogodbeno vrednost ter rok izvedbe, ki so posledica spremenjenega obsega del in/ali vrste del, bosta pogodbeni stranki dogovorili ob nastopu takega stanja s sklenitvijo pisnega dodatka k tej pogodbi.

1. **člen**

**(Priloge pogodbe)**

Sestavni del te pogodbe so:

* zavarovanje za dobro izvedbo pogodbenih obveznosti;
* ponudba izvajalca z dne \_\_\_\_\_\_\_\_\_\_, vključno s seznamom podizvajalcev in podatki o delih, ki jih prevzemajo;
* ostala dokumentacija v zvezi z oddajo naročila.

1. **člen**

**(Odstop od pogodbe)**

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

1. **člen**

**(Razvezni pogoj)**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca/dobavitelja ali podizvajalca ali
* če bo naročnik seznanjen, da je pristojni državni organ pri izvajalcu/dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali
  + v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil izvajalca/dobavitelja v desetih dneh.

Izvajalec lahko v roku, ki ga bo določil naročnik, ki pa ne sme biti daljši kot 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ne bo predložil dokazov za podizvajalca ali če jih bo, pa bo naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga bo določil naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ne bo predložil dokazov zase ali za podizvajalca ali če jih bo, pa bo naročnik ocenil, da ti ukrepi ne zadoščajo, ali če izvajalec ne bo prevzel del sam ali predlagal novega podizvajalca ali če bo naročnik v skladu s 94. členom ZJN-3 pravočasno predlaganega novega podizvajalca zavrnil, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev. Ne glede na prejšnji stavek se pogodba za izvedbo javnega naročila ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20 dneh od seznanitve s kršitvijo obvesti, da se pogodba ne razveže.

V primeru izpolnitve razveznega pogoja se šteje, da je pogodba za tega izvajalca razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v 60 dneh od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

1. **člen**

**(Končne določbe)**

Pogodba je sklenjena z dnem podpisa zadnje izmed pogodbenih strank in postane veljavna pod pogojem, da izvajalec predloži zavarovanje za dobro izvedbo pogodbenih obveznosti.

Pogodba se lahko spremeni ali dopolni s pisnim aneksom, ki ga sprejmejo in podpišejo vse pogodbene stranke. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Odstop te pogodbe tretjemu je možen samo s pisnim soglasjem pogodbenih strank.

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

Pogodba je sestavljena v dveh (2) enakih izvodih, od katerih prejme naročnik enega (1) in izvajalec en (1) izvod.

|  |  |  |
| --- | --- | --- |
| **IZVAJALEC**  Številka: …  Datum: … |  | **NAROČNIK**  Številka: …  Datum: … |
|  |  |  |
| **.....**  Direktor  ……  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Mestna občina Velenje**  Župan  Peter Dermol  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |